Es Lilin

ciptaaan : Ibu Mursih

panyanyi : Nining Méida

És lilin mah Ceuceu kalapa muda

Dibantun mah dibantun ka Sukajadi

Abdi isin jungjunan duh bararingung

Sok sieun mah aduh henteu ngajadi

És lilin mah Ceuceu buatan Bandung

Dicandak mah geuning ka Cipaganti

Abdi isin jungjunan duh bararingung

Sok inggis mah aduh henteu ngajadi

Itu saha dunungan nu nungtun munding

Digantélan geuning ku saputangan 

Itu saha ku ginding teuing

Singhoréng mah aduh geuning jungjunan

És lilin mah Ceuceu dikalapaan

Raosna mah geuningan kabina-bina

Abdi alim dunungan paduduaan

Sok sieun mah dibantun ka mana-mana

Ka mana mah geuningan ngaitkeun kincir

Ka kalér mah aduh katojo bulan

Ka mana mah dunungan ngaitkeun pikir

Moal palér dunungan da ku sabulan